stanford-oval/wikipedia huggingface dataset:
25 พฤศจิกายน
วันเกิด

พ.ศ. 2152 (ค.ศ. 1609) - พระนางอ็องเรียต มารีแห่งฝรั่งเศส พระราชินีแห่งอังกฤษ
พ.ศ. 2418 (ค.ศ. 1875) - พระเจ้าบรมวงศ์เธอ พระองค์เจ้าบัณฑรวรรณวโรภาษ (สิ้นพระชนม์ 15 พฤษภาคม พ.ศ. 2434)
พ.ศ. 2424 (ค.ศ. 1881) - สมเด็จพระสันตะปาปายอห์นที่ 23 (สิ้นพระชนม์ 3 มิถุนายน พ.ศ. 2506)
พ.ศ. 2452 (ค.ศ. 1909) - หม่อมหลวงบัว กิติยากร พระราชมารดาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (ถึงแก่พิราลัย 19 กันยายน พ.ศ. 2542)
พ.ศ. 2469 (ค.ศ. 1926) - พอล แอนเดอร์สัน นักเขียนนิยายวิทยาศาสตร์ชาวอเมริกัน (ถึงแก่กรรม 31 กรกฎาคม พ.ศ. 2544)
พ.ศ. 2473 (ค.ศ. 1930) - คำสิงห์ ศรีนอก (นามปากกา ลาว คำหอม) ศิลปินแห่งชาติ
พ.ศ. 2486 (ค.ศ. 1943) - เตช บุนนาค เลขาธิการสภากาชาดไทย นักการเมืองชาวไทย
พ.ศ. 2493 (ค.ศ. 1950) - พระพุทธิสารโสภณ (เดช กตปุญฺโญ) อดีตเจ้าอาวาสวัดมัชฌันติการาม (มรณภาพ 6 กันยายน พ.ศ. 2564)
พ.ศ. 2494 (ค.ศ. 1951) - ดวงใจ หทัยกาญจน์ นักแสดงชาวไทย
พ.ศ. 2498 (ค.ศ. 1955) - สุนทรี เวชานนท์ นักร้องหญิงชาวไทย
พ.ศ. 2500 (ค.ศ. 1957) - เจินเจิน บุญสูงเนิน นักร้องสาวประเภทสองชาวไทย
พ.ศ. 2503 (ค.ศ. 1960) - เอมี แกรนต์ นักร้อง-นักแต่งเพลงชาวอเมริกัน
พ.ศ. 2508 (ค.ศ. 1965) - กรรณิกาศ์ ปทุมมชาติ กรรมการผู้จัดการบริษัท
พ.ศ. 2510 (ค.ศ. 1967) - เกร็ก เทอร์คิงตัน นักแสดง, นักดนตรี และนักเขียนชาวอเมริกัน
พ.ศ. 2512 (ค.ศ. 1969) - ณหทัย พิจิตรา นักแสดงชาวไทย
พ.ศ. 2514 (ค.ศ. 1971) - คริสตินา แอปเปิลเกต นักแสดงอเมริกัน
พ.ศ. 2516 (ค.ศ. 1973) - วินรวีร์ ใหญ่เสมอ นักร้องและนักแสดงชาวไทย
พ.ศ. 2517 (ค.ศ. 1974) - นรเทพ มาแสง นักร้อง นักดนตรี และนักแต่งเพลงชาวไทย
พ.ศ. 2519 (ค.ศ. 1976) - วุฒิธร มิลินทจินดา พิธีกรชาวไทย
พ.ศ. 2520 (ค.ศ. 1977) - พชรพล จั่นเที่ยง นักร้องและนักแสดงชาวไทย
พ.ศ. 2521 (ค.ศ. 1978) - ธนาธร จึงรุ่งเรืองกิจ ประธานคณะก้าวหน้า และอดีตหัวหน้าพรรคอนาคตใหม่
พ.ศ. 2524 (ค.ศ. 1981) - ชาบี อาลอนโซ นักฟุตบอลชาวสเปน
พ.ศ. 2525 (ค.ศ. 1982) -
นาตาเลีย คอร์โดวา-บัคลีย์ นักแสดงหญิงชาวอเมริกัน
พลพีร์ สุวรรณฉวี รองเลขาธิการนายกรัฐมนตรีฝ่ายการเมือง
พ.ศ. 2529 (ค.ศ. 1986) - เคร็ก การ์ดเนอร์ นักฟุตบอลชาวอังกฤษ
พ.ศ. 2531 (ค.ศ. 1988) - เจย์ สเปียริง นักฟุตบอลชาวอังกฤษ
พ.ศ. 2533 (ค.ศ. 1990) - อะลาอุดดีน อะบูลกอซิม นักฟันดาบสากลชาวอียิปต์
พ.ศ. 2534 (ค.ศ. 1991) -
เตนตานวีน นักฟุตบอลอาชีพจากพม่า
นีคอลา มักซีมอวิช นักฟุตบอลอาชีพชาวเซอร์เบีย
พ.ศ. 2536 (ค.ศ. 1993) - ภูริตา สุปินชุมภู นักแสดงชาวไทย
พ.ศ. 2537 (ค.ศ. 1994) - ชัญญา แม็คคลอรี่ย์ สาวลูกเสี้ยวอังกฤษ
พ.ศ. 2542 (ค.ศ. 1999) - ลลินา ชูเอ็ทท์ นักแสดงหญิงชาวไทย สังกัดสถานีโทรทัศน์ไทยทีวีสีช่อง 3
พ.ศ. 2545 (ค.ศ. 2002) - เปดริ นักฟุตบอลชาวสเปน
วันถึงแก่กรรม

พ.ศ. 1728 (ค.ศ. 1185) - สมเด็จพระสันตะปาปาลูซิอุสที่ 3
พ.ศ. 2428 (ค.ศ. 1885) - พระเจ้าอัลฟอนโซที่ 12 แห่งสเปน (พระราชสมภพ 28 พฤศจิกายน พ.ศ. 2400)
พ.ศ. 2548 (ค.ศ. 2005) - จอร์จ เบสต์ นักฟุตบอลทีมชาติไอร์แลนด์เหนือ (เกิด 22 พฤษภาคม พ.ศ. 2489)
พ.ศ. 2559 (ค.ศ. 2016) - ฟีเดล กัสโตร ประธานาธิบดีคนที่ 17 ของประเทศคิวบา (เกิด 13 สิงหาคม พ.ศ. 2469)
พ.ศ. 2563 (ค.ศ. 2020) - ดิเอโก มาราโดนา นักฟุตบอลชาวอาร์เจนตินา (เกิด 30 ตุลาคม พ.ศ. 2503)
พ.ศ. 2566 (ค.ศ. 2023) - วิชัย สุริยุทธ ตำรวจชาวไทย (เกิด 3 สิงหาคม พ.ศ. 2489)
วันสำคัญและวันหยุดเทศกาล

พ.ศ. 2558 (ค.ศ. 2015) - วันลอยกระทง
โรมันคาทอลิก - วันฉลองนักบุญแคเธอรินแห่งอะเล็กซานเดรีย
ประเทศไทย - วันสมเด็จพระมหาธีรราชเจ้า
วันประถมศึกษาแห่งชาติ
วันสากลเพื่อการขจัดความรุนแรงที่กระทำต่อสตรี (International Day for the Elimination of Violence Against Women)
วันชาติซูรินาม
เชิงอรรถ

ก  พระบาทสมเด็จพระปกเกล้าเจ้าอยู่หัวมีพระราชประสงค์กำหนดให้วันที่ 25 พฤศจิกายน เป็นวันเสด็จสวรรคตของพระบาทสมเด็จพระมงกุฏเกล้าเจ้าอยู่หัว เนื่องจากเสด็จสวรรคตเมื่อเวลาประมาณ 1 นาฬิกา 45 นาที ซึ่งผ่านวันที่ 26 พฤศจิกายน พ.ศ. 2468 มาไม่กี่นาที และทรงกำหนดให้วันที่ 26 พฤศจิกายน เป็นวันเถลิงถวัลยราชสมบัติของรัชกาลที่ 7 ราชการจึงกำหนดให้วันที่ 25 พฤศจิกายน เป็นวันมหาธีรราชเจ้า
แหล่งข้อมูลอื่น

BBC: On This Day
Today in History: November 25 เก็บถาวร 2005-10-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
หนังสือพระราชกิจของซาโลมอน

หนังสือพระราชกิจของซาโลมอน (อังกฤษ: [Book of the] Acts of Solomon) เป็นคัมภีร์ที่สูญหายซึ่งกล่าวถึงใน 1 พงศ์กษัตริย์ 11:41 ที่มีความว่า:
ใน 2 พงศาวดาร 9:29-31 ระบุชื่อของผู้เขียนบันทึกราชวงศ์ไว้ดังนี้:
ผู้เผยพระวจนะอาหิยาห์ผู้มีบทบาทเป็นเลขานุการของสำนักบริหารของกษัตริย์ซาโลมอนเป็นผู้เขียนหนังสือเล่มนี้ เล่มนี้กล่าวถึงอาหิยาห์ว่า  "...คำเผยพระวจนะของอาหิยาห์ชาวชีโลห์"
คณะบรรณาธิการของคัมภีร์ไบเบิลฉบับเจนีวาสันนิษฐานว่าหนังสือพระราชกิจของซาโลมอนสูญหายไประหว่างการไปเป็นเชลยในบาบิโลน
หนังสือพระราชกิจของซาโลมอนยังมีการเรียกด้วยชื่อว่าจดหมายเหตุของโซโลมอน (Book of the Annals of Solomon)
หญ้าใบมะกรูด

| หญ้าใบมะกรูด |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Alismatales
วงศ์:: Hydrocharitaceae
สกุล:: Halophila
สปีชีส์:: H.  ovalis
ชื่อทวินาม
Halophila ovalis (R.Br.) Hook.f.

หญ้าใบมะกรูด (อังกฤษ: paddle weed; ชื่อวิทยาศาสตร์: Halophila ovalis) เป็นพืชในวงศ์ Hydrocharitaceae จัดเป็นหญ้าทะเลชนิดหนึ่ง ใบแบนรูปไข่ แตกออกมาจากไรโซม มีเส้นใบที่ขวางใบมากกว่า 10 คู่ รากยาวได้ถึง 800 mm มีขนรากละเอียด พบได้ทั้งในบริเวณที่เป็นดินเลนปนดินทราย หรือดินเลนปนซากปะการัง น้ำกร่อย พืชชนิดนี้ช่วยยึดพื้นทรายและเป็นที่อยู่อาศัยของสิ่งมีชีวิตอื่น เป็นอาหารของพะยูน
Robert Brown เป็นผู้อธิบายทางอนุกรมวิธานของพืชชนิดนี้ครั้งแรก โดยใช้ชื่อวิทยาศาสตร์ว่า Caulinia ovalis ต่อมา Joseph Dalton Hooker ได้มาอยู่ในสกุล Halophila เมื่อ พ.ศ. 2401 Halophila ovata ถือเป็นชื่อพ้องของสปีชีส์นี้
ในทางนิเวศวิทยา หญ้าใบมะกรูดเป็นหญ้าทะเลชนิดที่อยู่ในโซนน้ำขึ้นน้ำลง (intertidal zone) และเมื่อเทียบกับหญ้าทะเลชนิดอื่นหญ้าใบมะกรูดถือว่าอยู่ในระดับน้ำตื้นหรือโซนบนของโซนน้ำขึ้นน้ำลง ทำให้ในช่วงน้ำลงสูงสุดหญ้าทะเลชนิดนี้มักโผล่ให้มองเห็นได้อย่างง่าย แม้กระนั้นหญ้าใบมะกรูดยังถูกจัดว่าเป็นหญ้าทะเล ในกลุ่มพืชฉวยโอกาศ (colonising) อันเนื่องมาจากมีคุณสมบัติ โตเร็วแต่ไม่ทนทานต่อสภาพแวดล้อมหากเปรียบเทียบกับหญ้าทะเลชนิดอื่น
แหล่งข้อมูลอื่น

"Halophila ovalis". FloraBase. Department of Environment and Conservation, Government of Western Australia. คลังข้อมูลเก่าเก็บจากแหล่งเดิมเมื่อ 2012-09-25. สืบค้นเมื่อ 2012-01-31.
หนอนบำบัด

การใช้หนอนแมลงวันเล็มเนื้อตายที่เท้าของผู้ป่วยเบาหวาน
หนอนบำบัด (อังกฤษ: Maggot therapy [แม็กกอต เทอราปี]) เป็นวิธีการรักษาบาดแผลด้วยหนอนแมลงวัน (Maggot) บางชนิด โดยให้ตัวหนอนกัดกินเนื้อเยื่อที่ตายแล้วบริเวณบาดแผล ด้วยธรรมชาติของหนอนแมลงวันบางชนิดจะกินเฉพาะเนื้อเยื่อที่ตายแล้วเท่านั้น ไม่กินเนื้อเยื่อที่ยังมีชีวิตอยู่ (แต่บางชนิดจะกลับกัน)
หนอนบำบัดเป็นหนึ่งในวิธีการรักษาที่มนุษย์ค้นพบมานับพันปีแล้ว โดยชนเผ่าอะบอริจิ้น ในประเทศออสเตรเลีย เป็นมนุษย์กลุ่มแรกที่ค้นพบการนำหนอนแมลงวันมาใช้ทำความสะอาดแผลหนองหรือแผลเน่าติดเชื้อ
การใช้หนอนบำบัดเป็นที่นิยมในช่วงก่อนที่จะมีการค้นพบยาปฏิชีวนะ และเสื่อมความนิยมลงไป ก่อนจะเริ่มกลับมาได้รับความนิยมใหม่อีกครั้งเมื่อปี ค.ศ. 1995 ในประเทศเยอรมนี เพื่อรักษาแผลเรื้อรังของผู้ป่วยโรคเบาหวาน รวมทั้งแผลเรื้อรังจากสาเหตุอื่น ๆ เช่น แผลไฟไหม้. ในปัจจุบัน หนอนบำบัดกลับมาแพร่หลายอีกครั้งในทวีปยุโรปและอเมริกา
แหล่งข้อมูลอื่น

แม็กกอต เธอราปี[ลิงก์เสีย], รพีพรรณ สายัณห์ตระกูล, กายใจ, กรุงเทพธุรกิจ, 7 สิงหาคม พ.ศ. 2548
หฺวัง เสี่ยวหมิง

หฺวง เสี่ยวหมิง (จีนตัวเต็ม: 黃曉明; จีนตัวย่อ: 黄晓明; พินอิน: Huáng Xiǎomíng; เกิด 13 พฤศจิกายน ค.ศ. 1977) เป็นนักแสดง นักร้อง และนายแบบชาวจีน เขาโด่งดังครั้งแรกจากการรับบท จักรพรรดิฮั่นอู่แห่งราชวงศ์ฮั่น ในซีรีส์ทางโทรทัศน์เรื่อง วีรบุรุษเจ้าบัลลังก์ (2001) หลังจากแสดงนำใน มังกรหยก ภาค 2 ตอน ตำนานศึกเทพอินทรี (2006) และ Shanghai Bund (2007) หฺวังก็ได้เซ็นสัญญากับ Huayi Brothers และเริ่มมุ่งเน้นไปที่อาชีพนักแสดง โดยปรากฏตัวในภาพยนตร์เช่น ถอดรหัสล่า...ฆ่าไม่เลี้ยง (2009) และ เจ้าพ่อเซี่ยงไฮ้คนสุดท้าย (2012)
ประวัติ

หฺวัง เสี่ยวหมิง เกิดเมื่อ 13 พฤศจิกายน ค.ศ. 1977 ที่เมืองชิงเต่า มณฑลชานตง ประเทศจีน เข้าสู่แวดวงบันเทิงด้วยการศึกษาจบปริญญาตรี เอกการแสดงจาก มหาวิทยาลัยภาพยนตร์ปักกิ่ง โดยเริ่มจากการเป็นพรีเซ็นเตอร์โฆษณานม ในช่วงเรียนอยู่ในชั้นปีที่ 2 และมีโอกาสแสดงละครโทรทัศน์เรื่องแรกชื่อ Ai Ging Bu Shi You Xi (ความรักไม่ใช่เกม) ในปี ค.ศ. 1998 โดยบัดนั้นจนถึง ได้แสดงละครโทรทัศน์และภาพยนตร์ต่าง ๆ แล้วไม่ต่ำกว่า 20 เรื่อง และด้วยหน้าตาอันหล่อเหลา บวกด้วยฝีมือการแสดงที่ยอดเยี่ยมทำให้ หฺวัง เสี่ยวหมิงได้รับความชื่นชอบจากผู้ติดตาม และได้รับรางวัลการแสดงต่าง ๆ ในจีนแผ่นดินใหญ่มากมาย
หฺวัง เสี่ยวหมิง มีนักแสดงที่ชื่นชอบ คือ โจว เหวินฟะ, เหลียง เจียฮุย และจอร์จ คลูนีย์
ในปี ค.ศ. 2002 มีผลงานละครโทรทัศน์ออกอากาศในจีนแผ่นดินใหญ่ติดต่อกันถึง 3 เรื่องภายในเวลา 1 ปี แต่โชคร้ายช่วงปลายปีต่อมา เขาประสบอุบัติเหตุทางรถยนต์ในเขตเทือกเขา ในขณะที่เขากำลังเข้าไปถ่ายทำภาพยนตร์ แต่หลังจากนั้นไม่นานเขาก็ใส่เฝือกกลับมาเข้าฉากภาพยนตร์ต่อ ทำให้เป็นที่ชื่นชมของสื่อมวลชนและผู้ติดตาม
นอกจากการแสดงแล้ว ด้านการร้องเพลงและดนตรี เคยออกอัลบั้มชุดแรกชื่อ It's Ming เป็นภาษาจีนกลาง ในปลายปี ค.ศ. 2007 และในละครโทรทัศน์ชุด New Shanghai Bund (เจ้าพ่อเซี่ยงไฮ้ หักเหลี่ยมมังกร) หฺวังเสี่ยวหมิง ยังได้ร้องเพลงประกบคู่กับ ซุน ลี่ นักแสดงนำหญิงในเรื่อง ชื่อเพลง Even If there is No Tomorrow เป็นเพลงปิดท้ายด้วย
ผลงานการแสดง > ภาพยนตร์

| Year | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | Notes |
| --- | --- | --- | --- | --- |
| 1999 | Marry Me | 我們結婚吧 | Li Jun |  |
| 2000 | Bright Heart | 明亮的心 | Ma Lu |  |
| 2005 | Legend of the Dragon | 龍威父子 | Qi Feng |  |
| 2006 | The Banquet | 夜宴 | Yin Sun |  |
| 2009 | The Sniper | 神槍手 | Ling Jing |  |
| 2009 | The Message | 風声 | Takeda |  |
| 2010 | Ip Man 2 | 葉問2 | Huang Liang |  |
| 2010 | Flirting Scholar 2 | 唐伯虎點秋香2 | Tang Bohu |  |
| 2010 | Sacrifice | 趙氏孤兒 | Han Jue |  |
| 2012 | The Guillotines | 血滴子 | Tianlang |  |
| 2012 | The Last Tycoon | 大上海 | Cheng Daqi (young) |  |
| 2012 | An Inaccurate Memoir | 匹夫 | Fang Youwang |  |
| 2013 | American Dreams in China | 中國合伙人 | Cheng Dongqing |  |
| 2013 | Crimes of Passion | 一場風花雪月的事 | Xue Yu |  |
| 2013 | Saving Mother Robot | 瑪德2號 | Xiao Tie |  |
| 2013 | Amazing | 神奇 | Bing Shan |  |
| 2014 | Breaking the Waves | 激浪青春 | He Tianhua |  |
| 2014 | The White Haired Witch of Lunar Kingdom | 白髮魔女傳之明月天國 | Zhuo Yihang |  |
| 2014 | Women Who Flirt | 撒嬌的女人最好命 | Marco |  |
| 2014 | The Crossing | 太平輪 | Lei Yifang |  |
| 2015 | Insanity | 暴瘋話 | Zhou Mingjie |  |
| 2015 | You Are My Sunshine | 何以笙簫默 | He Yichen |  |
| 2015 | Hollywood Adventures | 横冲直撞好莱坞 | He Yuming |  |
| 2015 | The Crossing 2 | 太平輪·彼岸 | Lei Yifang |  |
| 2015 | Bride Wars | 新娘大作戲 | Groom | Cameo |
| 2016 | Xuanzang | 大唐玄奘 | Xuanzang |  |
| 2016 | League of Gods | 封神傳奇 | Yang Jian |  |
| 2016 | Mission Milano | 王牌逗王牌 | Luo Tianhao |  |
| 2018 | Escape Plan 2: Hades | 金蝉脱壳2 |  |  |
| 2018 | Forever Young | 无问西东 | Chen Peng |  |
| TBA | City Hunter |  |  |  |
ผลงานการแสดง > ละครโทรทัศน์

| Year | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 1998 | Love is Not a Game | 爱情不是游戏 | Xiao Zhuoyi |  |
| 2000 | A Netizen's Diary | 网虫日记 | Yu Baimei |  |
| 2000 | Storm of the Dragon | 龙珠风暴 | Di Guangyuan |  |
| 2001 | The Prince of Han Dynasty | 大汉天子 | Liu Che |  |
| 2001 | Chang Ying Zai Shou | 长缨在手 | Zhang Li |  |
| 2002 | Invincible Magistrate | 无敌县令 | Tian Long |  |
| 2003 | Little Sister Hua Ni | 花妮妹妹 | Zhi Yang |  |
| 2003 | My Fair Princess III | 还珠格格3 | Xiao Jian |  |
| 2003 | Merry Wanderer Tang Bohu | 风流少年唐伯虎 | Tang Bohu |  |
| 2004 | The Prince of Han Dynasty 2 | 大汉天子2 | Liu Che |  |
| 2004 | Long Piao | 龙票 | Qi Zijun |  |
| 2005 | Nu Cai Nan Mao | 女才男貌 | Wang Jun |  |
| 2005 | Strange Tales of Liao Zhai | 聊齋之小倩 | Bai Yang |  |
| 2006 | The Prince of Han Dynasty 3 | 大汉天子3 | Liu Che |  |
| 2006 | The Return of the Condor Heroes | 神雕侠侣 | Yang Guo |  |
| 2007 | Shanghai Bund | 新上海滩 | Xu Wenqiang |  |
| 2008 | Royal Tramp | 鹿鼎记 | Wei Xiaobao |  |
| 2009 | Dark Fragrance | 暗香 | Cheng Yuan / Cheng Da |  |
| 2010 | Summer's Desire | 泡沫之夏 | Luo Xi |  |
| 2013 | The Patriot Yue Fei | 精忠岳飞 | Yue Fei |  |
| 2015 | Cruel Romance | 锦绣缘·华丽冒险 | Zuo Zhen |  |
| 2017 | A Life Time Love | 上古情歌 | Chi Yun |  |
| 2017 | Chinese Restaurant | 中餐厅 | Himself | Reality show |
| 2017 | Nirvana in Fire 2 | 琅琊榜之风起长林 | Xiao Pingzhang | Special appearance |
| 2018 | The Years You Were Late | 你迟到的许多年 | Wen Qiang |  |
แหล่งข้อมูลอื่น

ข้อมูลจาก IMDb
เว็บไซต์อย่างเป็นทางการ
หญ้าตัดฅน

| หญ้าตัดฅน |
| --- | --- |

กำกับ: ณัฏฐา หอมทรัพย์
เขียนบท: ณัฏฐา หอมทรัพย์
อำนวยการสร้าง: ณัฏฐา หอมทรัพย์
นักแสดงนำ: (เรียงตามลำดับอักษรอังกฤษ)  อัลวา ริตศิลา อภิญญา "เฟิร์นนี่" ฤทธิ์รอด  บากบั่น แสงประทุม  ธัญ เปลวเทียนยิ่งทวี  ขจรพงศ์ บันเทิงสุข  กวิน พิชิตกุล  พงศ์ธร บันเทิงสุข  สืบพงศ์ ศรีหะไตร  ไท ประดิษฐเกษร  ธราดล คงนันทกุล  วชร กัณหา  วิทวัส หงษ์ตระกูล
กำกับภาพ: มนศักดิ์ คล่องชัยนันต์ สาริน ทักษิณาวิสุทธิ์
ตัดต่อ: ณัฏฐา หอมทรัพย์
ดนตรีประกอบ: ณัฏฐา หอมทรัพย์
บริษัทผู้สร้าง: yapago films  
วันฉาย: 29 พฤศจิกายน พ.ศ. 2560
ความยาว: 73 นาที
ประเทศ: ไทย
ภาษา: ไทย
ข้อมูลจาก IMDb
ข้อมูลจากสยามโซน
หญ้าตัดฅน (อังกฤษ: The Kurodians) คือภาพยนตร์คัลท์ขาวดำหลุดโลกจากประเทศไทย กำกับโดย ณัฏฐา หอมทรัพย์ ผสมผสานความเป็นไซไฟ แฟนตาซี และอารมณ์ขันเพี้ยน ๆ เกี่ยวกับชาวคุโรเดี้ยนจากเกาะคุโรดะ ที่ต้องการกอบกู้เอกราชของชาติจากปกครองของประเทศธัยญ์ โดยมีศูนย์กลางของเรื่องอยู่ที่เหล่านักฟุตบอลทีมชาติธัยญ์ หนังแบ่งเป็น 3 ตอน ได้แก่ ภาคปัจจุบัน (หญ้าห้า) ภาคอดีต (หญ้าหก) และ ภาคอนาคต (หญ้าเจ็ด)
ภาพยนตร์เรื่องนี้ได้รับเลือกเข้าฉายในเทศกาลภาพยนตร์ Shiver International Film Festival 2017 ประเทศแคนาดา โดยทางเทศกาลได้จำกัดความภาพยนตร์เรื่องนี้ว่า "สนุก หลุดโลก ราวกับถูกลิขิตให้เป็นหนังคัลท์คลาสสิค" ก่อนเข้าฉายอย่างเป็นทางการในประเทศไทย ที่โรงภาพยนตร์ Bangkok Screening Room ระหว่างวันที่ 29 พฤศจิกายน ถึง 20 ธันวาคม พ.ศ. 2560
ในปี พ.ศ. 2561 "หญ้าตัดฅน" เข้าชิง 2 รางวัลภาพยนตร์ไทย ชมรมวิจารณ์บันเทิง ครั้งที่ 26 ได้แก่ รางวัลนักทำหนังหน้าใหม่ยอดเยี่ยม และ ดนตรีประกอบยอดเยี่ยม
ในปีเดียวกัน "หญ้าตัดฅน" ได้รับเลือกเข้าฉายในเทศกาลภาพยนตร์ Derby Film Festival ประเทศอังกฤษ โดยทางเทศกาลบรรยายว่า "เป็นหนังไซไฟบ้าพลัง เต็มไปด้วยฉากแอ็กชั่นสุดป่วน เล่นประเด็นสารพัดตั้งแต่ พลังจิต การกีฬา การโคลนนิ่ง และ ผู้อพยพ" นอกจากนั้นยังเปรียบเทียบหนังเรื่องนี้กับหนังคัลท์ญี่ปุ่นเรื่อง Tetsuo: The Iron Man กำกับโดย ชินยะ ทสึกาโมโตะ
นักวิจารณ์ต่างประเทศท่านหนึ่งได้แสดงความเห็นว่า "เป็นงานจินตนาการที่น่าทึ่ง" "73นาทีแห่งแอ็กชั่นต่อเนื่อง" "ยากที่จะเข้าใจ แต่ก็ยากที่จะไม่หลงรักภาพยนตร์เรื่องนี้" และชื่นชมความน่าสนใจของเสียงและดนตรีที่ส่งเสริมความบ้าคลั่งของหนัง
ในวันที่ 7 มิถุนายน พ.ศ. 2561 "หญ้าตัดฅน" เข้าฉายอย่างเป็นทางการอีกครั้งที่โรงภาพยนตร์ House RCA เป็นเวลาสองสัปดาห์
ต่อมาในเดือนกันยายนปีเดียวกัน "หญ้าตัดฅน" ได้รับเลือกเข้าฉายในเทศกาลหนังคัลท์ CIM Sueca ประเทศสเปน ได้ถูกกล่าวถึงว่า "ภาพยนตร์บ้าพลังจากประเทศไทย สุดคัลท์โฉบเฉี่ยว ที่สร้างความเปิดหูเปิดตาแก่ผู้เข้าชม" และได้รับรางวัลชมเชยสาขากำกับการแสดง และ นักแสดงสมทบ (วชร กัณหา)
การสร้าง

"หญ้าตัดฅน" แบ่งเป็น 3 ตอน เสมือนหนังสั้น 3 เรื่อง ประกอบด้วย "หญ้าห้า" "หญ้าหก" และ "หญ้าเจ็ด" ทยอยถ่ายทำและตัดต่อ ตั้งแต่ปี พ.ศ. 2556 ถึง 2560 มีการแก้ไขปรับเปลี่ยนบทไปตามสถานการณ์ ก่อนนำมาตัดต่อรวมกันเป็นภาพยนตร์ขนาดยาวในชื่อ "หญ้าตัดฅน"
ในปี พ.ศ. 2558 หนังสั้น "หญ้าหก" ได้รับรางวัลวิจิตรมาตรา จากเทศกาลหนังสั้นโดยมูลนิธิหนังไทย นอกจากนั้นยังเข้าชิงรางวัลรัตน์ เปสตันยี และ รางวัลนักแสดงยอดเยี่ยม (ธัญ เปลวเทียนยิ่งทวี) จากเทศกาลเดียวกัน
นอกจากตำแหน่งผู้กำกับ เขียนบท และตัดต่อแล้ว ณัฏฐา หอมทรัพย์ยังรับตำแหน่งผู้ออกแบบเสียงและทำดนตรีประกอบภาพยนตร์อีกด้วย
รางวัล

รางวัลภาพยนตร์ไทย ชมรมวิจารณ์บันเทิง ครั้งที่ 26
นักทำหนังหน้าใหม่ยอดเยี่ยม (ณัฏฐา หอมทรัพย์) (เข้าชิง)
ดนตรีประกอบยอดเยี่ยม (ณัฏฐา หอมทรัพย์) (เข้าชิง)
แหล่งข้อมูลอื่น

yapago films ที่เฟซบุ๊ก
The Kurodians ที่อินเทอร์เน็ตมูวีเดตาเบส
Official Trailer (Youtube)
หญ้าตัดฅน (2017) ที่สยามโซน
มหาวิทยาลัยราชภัฏบุรีรัมย์

| --- | --- |
Buriram Rajabhat University
ชื่อเดิม: สถาบันราชภัฏบุรีรัมย์
ชื่อย่อ: มรภ.บร. / BRU
คติพจน์: สุวิชโช ชเน สุโต โหตุ (ผู้มีความรู้ดี ย่อมเป็นเด่นในหมู่ชน)
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  12 ดูในบทความ 
งบประมาณ: 502,386,400 บาท (พ.ศ. 2568)
นายกสภาฯ: รองศาสตราจารย์ คมเพชร ฉัตรศุภกุล
อธิการบดี: รองศาสตราจารย์ มาลิณี จุโฑปะมา
อาจารย์: 415 คน (พ.ศ. 2560)
บุคลากรทั้งหมด: 778 คน (พ.ศ. 2560)
ผู้ศึกษา: 14,994 คน (พ.ศ. 2560)
ที่ตั้ง: เลขที่ 439 ถนนจิระ ตำบลในเมือง อำเภอเมืองบุรีรัมย์ จังหวัดบุรีรัมย์ 31000
เพลง: อาศิรวาทราชภัฏ
ต้นไม้: ราชพฤกษ์
สี: ████ สีม่วง สีเหลือง
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏบุรีรัมย์ (อังกฤษ: Buriram Rajabhat University) เป็นมหาวิทยาลัยของรัฐในกลุ่มมหาวิทยาลัยราชภัฏ และเป็นมหาวิทยาลัยประจำจังหวัดบุรีรัมย์ ก่อตั้งขึ้นเมื่อตุลาคม พ.ศ. 2514 ในนาม "วิทยาลัยครูบุรีรัมย์" ตั้งอยู่ที่อำเภอเมืองบุรีรัมย์ จังหวัดบุรีรัมย์
ประวัติ

มหาวิทยาลัยราชภัฎบุรีรัมย์ได้เริ่มก่อตั้งเป็น “วิทยาลัยครูบุรีรัมย์” การก่อสร้างได้เริ่มขึ้นเมื่อ 6 ตุลาคม 2514 ด้วยความต้องการของทางราชการและประชาชนชาวจังหวัดบุรีรัมย์  นำโดยผู้ว่าราชการจังหวัดบุรีรัมย์ (นายสุรวุฒิ บุญญานุสาสน์) และสมาชิกสภาผู้แทนราษฎรของจังหวัดบุรีรัมย์  ทั้งนี้เพื่อสนองความต้องการของประเทศที่กำลังขาดแคลนวิทยาลัยครูบุรีรัมย์ได้เริ่มก่อตั้งเมื่อเดือนตุลาคม พ.ศ. 2514 โดยได้รับงบประมาณ (ปีงบประมาณ 2515) จำนวน 9 ล้านบาท เพื่อก่อสร้างอาคารเรียน 1 หลัง  ตลอดจนโครงสร้างพื้นฐานด้านถนน ไฟฟ้า และประปา เป็นต้น
ในปี พ.ศ. 2547 มีพระราชบัญญัติมหาวิทยาลัยราชภัฏขึ้นมาใช้แทนพระราชบัญญัติสถาบันราชภัฎ มหาวิทยาลัยบุรีรัมย์จึงมีฐานะเป็นนิติบุคคลทำให้การดำเนินการตามภารกิจมีความคล่องตัวมากขึ้น มีสภามหาวิทยาลัย สภาวิชาการ สภาส่งเสริมกิจการมหาวิทยาลัยและสภาคณาจารย์และข้าราชการพลเรือน เกิดขึ้น การแบ่งส่วนราชการของมหาวิทยาลัยประกอบด้วยสำนักงานอธิการบดีคณะครุศาสตร์ คณะมนุษยศาสตร์และสังคมศาสตร์ คณะวิทยาศาสตร์ คณะเทคโนโลยีการเกษตร คณะวิทยาการจัดการ สถาบันวิจัย สำนักศิลปะและวัฒนธรรม สำนักวิทยบริการและเทคโนโลยีสารสนเทศ และสำนักส่งเสริมวิชาการและงานทะเบียน มีโครงการจัดตั้งคณะเทคโนโลยีอุตสาหกรรมเป็นหน่วยงานภายใน มหาวิทยาลัยราชภัฎบุรีรัมย์ได้ดำเนินการขอใช้พื้นที่ราชพัสดุบริเวณตำบลปะคำและตำบลหูทำนบซึ่งเดิมอยู่ในความดูแลของสถานีวิจัยและทดสอบพันธุ์สัตว์บุรีรัมย์ กรมปศุสัตว์ กระทรวงเกษตรและสหกรณ์ จำนวน 1,834 ไร่ 1งาน 32 ตารางวา และกระทรวงการคลังได้อนุญาตให้ใช้พื้นที่ดังกล่าวเมื่อเดือน กรกฎาคม  2548 ซึ่งมหาวิทยาลัยกำลังดำเนินโครงการพัฒนาพื้นที่เพื่อจัดสร้างเป็นวิทยาเขต โดยมีจุดมุ่งหมายเพื่อกระจายโอกาสทางการศึกษาไปสู่ท้องถิ่นตามปรัชญาของมหาวิทยาลัย
คณะ สำนักและสถาบัน

คณะครุศาสตร์
คณะวิทยาศาสตร์
คณะเทคโนโลยีการเกษตร
คณะวิทยาการจัดการ
คณะมนุษย์ศาสตร์และสังคมศาสตร์
คณะเทคโนโลยีอุตสาหกรรม
คณะพยาบาลศาสตร์ (รับนักศึกษารุ่นแรกภาคการศึกษาที่ 1 ปีการศึกษา 2561)
บัณฑิตวิทยาลัย
สถาบันวิจัยและพัฒนา เก็บถาวร 2006-04-11 ที่ เวย์แบ็กแมชชีน
โครงการจัดตั้งคณะแพทยศาสตร์
โครงการจัดตั้งคณะเภสัชศาสตร์
โครงการจัดตั้งศูนย์การแพทย์ราชภัฏร่มเกล้า
บุคคลที่มีชื่อเสียงจากมหาวิทยาลัยราชภัฏบุรีรัมย์

เนวิน ชิดชอบ รัฐมนตรีประจำสำนักนายกรัฐมนตรี ในรัฐบาล พ.ต.ท.ทักษิณ ชินวัตร
ครูโสภณ ซารัมย์ รัฐมนตรีว่าการกระทรวงคมนาคม ในรัฐบาลนายอภิสิทธิ์ เวชชาชีวะ
ประยงค์ ชื่นเย็น เป็นนักเรียบเรียงเสียงประสานเพลงลูกทุ่งชื่อดัง
ประสิทธิ์ ตั้งศรีเกียรติกุล เป็นอดีตสมาชิกสภาผู้แทนราษฎรจังหวัดบุรีรัมย์ 5 สมัย
เพิ่มพูน ทองศรี เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรไทยแบบสัดส่วน กลุ่มจังหวัดที่ 4 สังกัดพรรคพลังประชาชน และเป็นอดีตสมาชิกวุฒิสภาจังหวัดบุรีรัมย์
เอมอร สินธุไพร อดีตสมาชิกสภาผู้แทนราษฎรจังหวัดร้อยเอ็ด
อ.สัญญาลักษณ์ ดอนศรี นักประพันธ์เพลงลูกทุ่งหมอลำอีสาน
แหล่งข้อมูลอื่น

มหาวิทยาลัยราชภัฏบุรีรัมย์
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
ดุชโช

นักบุญปีเตอร์ และ นักบุญอันดรูว์จาก “Maestà”
“พระแม่มารีและพระบุตร”
ดุชโช ดี บูโอนินเซญญา (อิตาลี: Duccio di Buoninsegna)  (เกิดราว ค.ศ. 1255-ค.ศ. 1260 -- เสียชีวิตราว ค.ศ. 1318-ค.ศ. 1319) เป็นจิตรกรที่สำคัญที่สุดและมีอิทธิพลที่สุดคนหนึ่งของประเทศอิตาลี เกิดที่เซียนนาในแคว้นทัสเคนี วัสดุที่ดุชโชใช้วาดส่วนใหญ่เป็นสีฝุ่นผสมไข่ (tempera) หัวข้อที่วาดเช่นเดียวกับศิลปินสมัยนั้นจะเป็นเรื่องเกี่ยวกับคริสต์ศาสนา ดุชโชมีอิทธิพลต่อซิโมเน มาร์ตินิ พี่น้อง อัมโบรโจ โลเรนเซตตี และ ปีเอโตร โลเรนเซตตี และอื่น ๆ
งานของดุชโชก็ได้แก่ “พระแม่มารีรูเชลไล” (Madonna Rucellai) ที่เขียนเมื่อค.ศ. 1285 สำหรับมหาวิหารซันตามาเรียโนเวลลา (Santa Maria Novella) ซึ่งปัจจุบันตั้งแสดงอยู่ที่หอศิลป์อุฟฟิซิ ที่ฟลอเรนซ์ และ บานพับภาพ “จิตรกรรมมาเอสตา”  ซึ่งเป็นงานชิ้นเอกอยู่ที่มหาวิหารเซียนนา บานกลางเป็นพระแม่มารีและพระบุตรบนบัลลังก์และเทวดาและนักบุญ
ภาพ “พระแม่มารีสโตคเล็ท” (ตั้งชื่อตามเจ้าของเดิมที่บรัสเซลล์) เขียนบนแผ่นไม้ประมาณปี ค.ศ. 1300 ขายให้แก่พิพิธภัณฑ์ศิลปะเมโทรโพลิตันที่นครนิวยอร์กเมื่อปี ค.ศ. 2004 ในราคาประมาณ 45 ล้านเหรียญสหรัฐซึ่งเป็นงานที่ราคาสูงที่สุดที่พิพิธภัณฑ์เคยซื้อ เมื่อปี ค.ศ. 2006 เจมส์ เบ็คนักวิชาการจากมหาวิทยาลัยโคลัมเบียกล่าวว่างานชิ้นนี้เป็นงานปลอมที่สร้างเมื่อคริสต์ศตวรรษที่ 19 แต่ทางพิพิธภัณฑ์มีความเห็นต่างกับเบ็ค